**Ministru kabineta rīkojuma projekta “Par apropriācijas palielināšanu budžeta resora “74. Gadskārtējā valsts budžeta izpildes procesā pārdalāmais finansējums” budžeta programmai 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Gadskārtējā valsts budžeta likumā budžeta resora “74. Gadskārtējā valsts budžeta izpildes procesā pārdalāmais finansējums” 80.00.00 programmā “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” (turpmāk – 80.00.00 programma) tiek plānots finansējums ministrijām un citām centrālajām valsts iestādēm (turpmāk – ministrija) Eiropas Savienības politiku instrumentu un citu ārvalstu finanšu palīdzības projektu un pasākumu finansēšanai, kā arī klimata pārmaiņu finanšu instrumenta ietvaros līdzfinansēto projektu un pasākumu finansēšanai.Likuma par budžetu un finanšu vadību 9.panta trīspadsmitās daļas 2.punkts nosaka tiesības finanšu ministram Ministru kabineta noteiktajā kārtībā, informējot par to Saeimu, veikt apropriācijas pārdales no atsevišķā budžeta programmā plānotās apropriācijas nesadalītajam finansējumam Eiropas Savienības politiku instrumentiem un pārējās ārvalstu finanšu palīdzības projektu un pasākumu īstenošanai, kas netiek plānota ministrijas vai citas centrālās valsts iestādes budžetā, uz ministrijām un citām centrālajām valsts iestādēm, kā arī apropriācijas no ministrijām un citām centrālajām valsts iestādēm Eiropas Savienības politiku instrumentu un citu ārvalstu finanšu palīdzības projektu un pasākumu īstenošanai uz atsevišķo budžeta programmu, kurā plānotas apropriācijas nesadalītajam finansējumam Eiropas Savienības politiku instrumentiem un pārējās ārvalstu finanšu palīdzības projektu un pasākumu īstenošanai. Savukārt Likuma par budžetu un finanšu vadību 9.panta četrpadsmitās daļas 5.punkts, paredz finanšu ministram tiesības palielināt gadskārtējā valsts budžeta likumā noteikto apropriāciju Eiropas Savienības politiku instrumentu un citas ārvalstu finanšu palīdzības projektu un pasākumu īstenošanai, ja Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas ir izskatījusi to un nav iebildusi pret apropriācijas palielinājumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likumā “Par valsts budžetu 2015.gadam” 80.00.00 programmas finansējums ir plānots **137 292 641 *euro* apmērā**. Līdz 2015.gada 5.novembrim ministrijām atbilstoši pieņemtajiem finanšu ministra rīkojumiem veikta apropriācijas pārdale  **133 059 310 *euro*** apmērā. 80.00.00 programmas nepārdalītais atlikums uz 2015.gada 5.novembri ir **4 233 331 *euro.*** **1. Lai neradītu investīciju pārrāvumus starp ES fondu plānošanas periodiem, kā arī apdraudējumu ES finansējuma sekmīgai un optimālai izmantošanai un mērķu sasniegšanai un nodrošinātu Finanšu ministrijā saņemto valsts budžeta līdzekļu pieprasījumu Eiropas Savienības politiku instrumentu un citu ārvalstu finanšu palīdzības projektu un pasākumu finansēto projektu un pasākumu finansēšanu, tika apkopota atbildīgo iestāžu sniegtā informācija un vadošās iestādes izvērtējums par papildus nepieciešamo līdzekļu apjomu līdz 2015.gada beigām:** Saskaņā ar atbildīgo iestāžu sniegto informāciju un vadošās iestādes izvērtējumu, 2007.-2013.gada un 2014.-2020.gada plānošanas periodu projektiem gada pēdējā ceturksnī plānots veikt ievērojamu apjomu maksājumus finansējuma saņēmējiem **65 993 523 *euro***apmērā, kas rada tiešu iespaidu arī uz budžeta izdevumiem. Tai skaitā:* Satiksmes ministrijai 38 076 567 *euro*;
* Izglītības un zinātnes ministrijai 27 648 860 *euro;*
* Aizsardzības ministrijai 268 096 *euro*.

**2. Ministriju iesniegtie pieprasījumi apropriācijas pārdalei no ministriju budžetiem uz 80.00.00 programmu:**Līdz 2015.gada 9. novembrim Finanšu ministrija ir saņēmusi pieprasījumus apropriācijas pārdalei no ministriju budžetiem uz 80.00.00 programmu **10 720 439** ***euro*** apmērā, tajā skaitā:* Finanšu ministrijas plānotā pārdale 7 131 800 *euro* apmērā;
* Vides aizsardzības un reģionālās attīstības ministrijas plānotā pārdale 3 588 639 *euro* apmērā.

**3.** **Papildu līdzekļu apjoms, kas nepieciešams līdz 2015.gada beigām:**Prognozētais līdzekļu deficīts 80.00.00 programmā, t.sk. ņemot vērā 80.00.00 programmas atlikumu uz 2015.gada 5.novembri, atbildīgo iestāžu sniegto informāciju un vadošās iestādes izvērtējumu par papildus nepieciešamo līdzekļu apjomu līdz 2015.gada beigām un ministriju iesniegtos pieprasījumus apropriācijas pārdalei no ministriju budžetiem uz 80.00.00 programmu ir **51 039 753 *euro*.****3. Tālākā rīcība.**Ņemot vērā iepriekš minēto, Finanšu ministrija ir sagatavojusi Ministru kabineta rīkojuma projektu “Par apropriācijas palielināšanu budžeta resora “74. Gadskārtējā valsts budžeta izpildes procesā pārdalāmais finansējums” budžeta programmai 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai””, kas paredz palielināt apropriāciju 80.00.00 programmai **51 039 753 *euro***apmērā, lai būtu iespējams veikt apropriācijas pārdali, tādā veidā nodrošinot Eiropas Savienības politiku instrumentu un citu ārvalstu finanšu palīdzības projektu un pasākumu savlaicīgu īstenošanu. |
| 3. | Projekta izstrādē iesaistītās institūcijas | Finanšu ministrija. |
| 4. | Cita informācija | Nav. |
|   |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015.gads** | Turpmākie trīs gadi (*euro*) |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2015. gadu | izmaiņas, salīdzinot ar kārtējo 2015. gadu | izmaiņas, salīdzinot ar kārtējo 2015. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 51 039 753 | 0 | 0 | 0 |
| 2.1. valsts pamatbudžets | 0 | 51 039 753 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | -51 039 753 | 0 | 0 | 0 |
| 3.1. valsts pamatbudžets | 0 | -51 039 753 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | -51 039 753 |  |  |  |
| 5.1. valsts pamatbudžets | -51 039 753 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |

|  |
| --- |
| **Pārdale no 80.00.00 programmas** |
| Likumā "Par valsts budžetu 2015.gadam" budžeta resora “74. Gadskārtējā valsts budžeta izpildes procesā pārdalāmais finansējums” 80.00.00 programmā “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” apstiprinātais finansējums | **137 292 641** |
| **Pārdalīts uz ministriju budžetiem līdz 5.11.2015.** | **-133 059 310** |
| **Atlikums uz 5.11.2015.** | **4 233 331** |
| **Iesniegti ministriju pieprasījumi pārdalei uz 80.00.00 programmu uz 9.11.2015.** | **10 720 439** |
| **Papildus nepieciešamo līdzekļu apjoms līdz 2015.gada beigām** | **65 993 523** |
| **Finansējuma deficīts** | **-51 039 753** |

 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav attiecināms. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Rīkojuma projekts uz sabiedrību neattiecas un skar tikai valsts pārvaldes iestādes, līdz ar to sabiedrības līdzdalība netika nodrošināta. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

*Anotācijas II, IV, V sadaļa – projekts šīs jomas neskar.*

Finanšu ministra vietā –

Izglītības un zinātnes ministre M.Seile

10.11.2015. 08:30

1171

Elīna Henrihsone

Finanšu ministrijas

Budžeta departamenta

Valsts budžeta politikas un kopsavilkuma nodaļas

vecākā eksperte, T. 67083813

Elina.Heinrihsone@fm.gov.lv